אוניברסיטת לנקסטר

אוניברסיטת לנקסטר (באנגלית: Lancaster University) היא אוניברסיטה ציבורית בעיר לנקסטר, במחוז לנקשייר שבאנגליה. האוניברסיטה נוסדה ב-1964 כחלק מיוזמה ממשלתית להרחבת הנגישות להשכלה גבוהה (Plate Glass Universities). האוניברסיטה משתייכת לקבוצת N8 של אוניברסיטאות המחקר בצפון אנגליה. היסטוריה ב-1961 מועצת מחוז לנקשייר הקימה ועדת קידום להקמת אוניברסיטה בצפון-מערב אנגליה. ב-23 בנובמבר 1961 הודיעה ממשלת בריטניה על אישור הקמת האוניברסיטה. ב-14 בספטמבר 1964 העניקה המלכה אליזבת השנייה לאוניברסיטה צ'רטר מלכותי, ובאוקטובר אותה שנה החלו בה לראשונה לימודים אקדמאיים. בתחילת דרכה התקיימו הלימודים במבנים בעיר לנקסטר, ובין השנים 1966–1970 עברו מרבית המחלקות לקמפוס החדש שנבנה מדרום לעיר. ארגון האוניברסיטה כוללת ארבע פקולטות עיקריות: הפקולטה לאומנויות ולמדעי החברה. הפקולטה למדעים וטכנולוגיה. הפקולטה למדעי הבריאות והרפואה. בית הספר לניהול. הסטודנטים באוניברסיטה משתייכים לאחת מתשע מכללות, המשמשות מסגרת חברתית וקהילתית לצד הלימודים האקדמיים. המכללות הן: Bowland College Cartmel College County College Furness College Fylde College Graduate College Grizedale College Lonsdale College Pendle College קישורים חיצוניים אתר האוניברסיטה